[{"text_idx": "#000000", "text": "Y ffordd ddoethach o Lwyddo yn y proffesiwn addysg. Cwrs Meistr mewn addysg ar-lein sy'n canolbwyntio ar yrfa am \u00a36,000"}, {"text_idx": "#000002", "text": "Cyfuno theori ac ymarfer yw'r allwedd at lwyddiant i weithwyr proffesiynol addysg"}, {"text_idx": "#000003", "text": "Cydnabyddir yn eang bod gweithio fel gweithiwr proffesiynol addysg ymhlith y galwedigaethau mwyaf buddiol yn y byd. Mae addysg yn newid bywydau, yn trawsnewid gyrfaoedd ac yn cadw\u2019r economi fyd-eang i fynd."}, {"text_idx": "#000004", "text": "Mae angen sgiliau, gwybodaeth ac ymroddiad i lwyddo yn y maes hwn. I fod yn addysgwr effeithiol ac i gyflawni eich amcanion gyrfa yn y maes hwn, mae cyfuno profiad ymarferol gyda gwybodaeth ddamcaniaethol a datblygiad personol parhaus yn hynod bwysig."}, {"text_idx": "#000005", "text": "Cwrs Meistr ar-lein wedi'i ddylunio ar gyfer gweithwyr proffesiynol addysg"}, {"text_idx": "#000006", "text": "Mae\u2019r radd Addysg Cyfan Gwbl Ar-lein hon gan Ysgol Reolaeth Gogledd Cymru wedi\u2019i chreu\u2019n benodol ar gyfer athrawon, hyfforddwyr, tiwtoriaid a gweithwyr proffesiynol addysg o bob cefndir. Mae\u2019n eich galluogi chi i atgyfnerthu eich profiad gwaith ymarferol gyda\u2019r theori, yr offer a\u2019r technegau fydd yn eich helpu chi i sicrhau llwyddiant gyrfaol fel ymarferydd addysgol."}, {"text_idx": "#000007", "text": "Mae ein cwrs MA Addysg ar-lein wedi\u2019i ddylunio i ddarparu cynnwys a chyd-destun sy\u2019n uniongyrchol berthnasol i waith gweithwyr proffesiynol yn y byd addysg mewn ystod eang o osodiadau, gan gynnwys ysgolion, colegau, prifysgolion a sefydliadau\u2019r sector cyhoeddus."}, {"text_idx": "#000008", "text": "Dysgu ar-lein hyblyg yn rhoi'r rhyddid i chi weithio ac astudio"}, {"text_idx": "#000010", "text": "Y cynnwys a\u2019r cyflwyniad hwn sy\u2019n canolbwyntio ar yrfa sy\u2019n gwneud y rhaglen MA mewn Addysg ar-lein hon yn wahanol, gan ei gwneud yn opsiwn craff i weithwyr addysg proffesiynol sydd am ddod yn fwy effeithiol fel addysgwyr ac yn fwy llwyddiannus yn eu gyrfaoedd."}, {"text_idx": "#000011", "text": "Beth fyddwch chi'n ei ddysgu?"}, {"text_idx": "#000012", "text": "Mae holl gynnwys ac aseiniadau\u2019r cwrs yn gysylltiedig a\u0302 gwaith, gan eich galluogi i ystyried y damcaniaethau creiddiol diweddaraf sy\u2019n gysylltiedig a\u0302\u2019ch gwaith. Mae\u2019r MA Addysg yn herio ac yn ehangu meddwl, yn dyfnhau dealltwriaeth a gwybodaeth o gynnwys a sylfeini damcaniaethol y maes ac yn annog myfyrio beirniadol ynghylch ymarfer."}, {"text_idx": "#000013", "text": "Mae\u2019n cynnwys elfennau sylfaenol o theori ac ymarfer addysgol, gan gynnwys:"}, {"text_idx": "#000022", "text": "Mae cyrsiau MA ar-lein Ysgol Reolaeth Gogledd Cymru wedi\u2019u cynllunio i fod yn fforddiadwy, gan arbed amser ac arian. Cyfrifir ffioedd dysgu yn seiliedig ar bob modiwl wyth wythnos. Gallwch gofrestru ar gyfer a thalu am bob sesiwn ddilynol wrth i\u2019ch astudiaethau symud ymlaen. Derbynnir taliad trwy\u2019r porth myfyrwyr ar-lein a rhaid i fyfyrwyr dalu erbyn y dyddiad talu."}, {"text_idx": "#000023", "text": "Ymarfer Beirniadol a Myfyriol mewn Addysg"}, {"text_idx": "#000024", "text": "Mae\u2019r modiwl hwn yn annog myfyrio a gwerthuso beirniadol trwy ddull sy\u2019n seiliedig ar dystiolaeth o ymarfer a datblygiad proffesiynol parhaus. Mae\u2019n galluogi myfyrwyr i ddatblygu eu gwybodaeth ac i wella eu sgiliau ysgrifennu, ymchwilio ac astudio, gan ddilyn confensiynau academaidd. Mae\u2019r modiwl yn rhoi cyfle i fyfyrwyr ddadansoddi a gwerthuso llenyddiaeth, ymchwil, polisi\u0308au a datblygiadau yn eu cyd-destun proffesiynol eu hunain."}, {"text_idx": "#000025", "text": "Mae\u2019r modiwl hwn yn datblygu ymwybyddiaeth feirniadol o faterion sy\u2019n ymwneud a\u0302 chynhwysiant ac anghenion dysgu ychwanegol, gan alluogi ymarferwyr myfyriol a blaengar i ddatblygu agweddau, polisi\u0308au ac arferion cadarnhaol sy\u2019n cefnogi ymgysylltiad a chyflawniad pob unigolyn mewn lleoliadau addysg a chymunedol."}, {"text_idx": "#000026", "text": "Mentora a Hyfforddi mewn Addysg"}, {"text_idx": "#000028", "text": "Theori ac Athroniaeth mewn Addysg"}, {"text_idx": "#000029", "text": "Mae\u2019r modiwl hwn yn galluogi myfyrwyr i ddatblygu dadansoddiad beirniadol a systematig o\u2019r cysylltiadau rhwng astudio athroniaeth, addysg, ymchwil ac ymarfer academaidd. Bydd myfyrwyr yn gwerthuso dulliau athronyddol a damcaniaethau perthnasol sy\u2019n dylanwadu ar addysg yn eu cyd-destun ar hyn o bryd. Bydd myfyrwyr yn myfyrio\u2019n feirniadol ar eu gwerthoedd addysgol eu hunain a sut mae\u2019r rhain yn gweithredu fel pwynt cyfeirio ar gyfer eu harfer eu hunain. Yn sail i\u2019r modiwl hwn, y mae\u2019r angen i fyfyrwyr fyfyrio\u2019n feirniadol ar ro\u0302l eu safbwyntiau athronyddol personol yn eu harfer addysgol, ymchwil a dysgu proffesiynol eu hunain sy\u2019n seiliedig ar dystiolaeth."}, {"text_idx": "#000030", "text": "Mae\u2019r modiwl hwn yn gwerthuso yn feirniadol ystyr a ro\u0302l technoleg dysgu mewn addysg. Mae\u2019n galluogi myfyrwyr i feirniadu technoleg dysgu o fewn eu cyd-destunau a\u2019u profiadau eu hunain trwy ddadansoddi llenyddiaeth, polisi, deddfwriaeth ac ymarfer perthnasol. Gwahoddir myfyrwyr i archwilio\u2019n feirniadol ro\u0302l technoleg wrth wneud addysg yn hygyrch i bawb."}, {"text_idx": "#000033", "text": "Mae\u2019r modiwl hwn yn cyflwyno myfyrwyr i\u2019r wybodaeth a\u2019r sgiliau sy\u2019n angenrheidiol i gynllunio, cyflwyno, gwerthuso a darparu adborth ar ddysgu mewn amrywiaeth o gyd-destunau o fewn Addysg. Anogir myfyrwyr i fyfyrio ar ymarfer, i ddatblygu a gwella dulliau addysgu yn seiliedig ar fodelau dysgu damcaniaethol ac i ystyried effaith adborth ar y dysgwr. Mae\u2019r modiwl yn ystyried dulliau o addysgu a dysgu mewn gwahanol gyd-destunau rhyngwladol, gan gyflwyno\u2019r egwyddor o alinio adeiladol."}, {"text_idx": "#000037", "text": "O ganlyniad i astudio\u2019r modiwl hwn, bydd myfyrwyr yn gallu cyflwyno strategaeth ymchwil gydlynol lle gallant alinio cysyniadau o athroniaeth, ontoleg ac epistemoleg er mwyn holi ac ateb cwestiwn ymchwil sy\u2019n ymwneud a\u0302\u2019u harfer eu hunain yn y gwaith."}]